Aivan liian harvoin kukaan uskaltaa kyseenalaistaa nykyisen äärimmäisyyksiin viedyn lapsi- ja perhekeskeisen politiikan.

Helsingin Sanomissa on keskusteltu lasten tekemisestä tai tekemättä ­jättämisestä. Kiitän Annamari Sipilää (HS Sunnuntai 7.5.) rohkeasta avauksesta.

Aivan liian harvoin kukaan uskaltaa kyseenalaistaa nykyisen äärimmäisyyksiin viedyn lapsi- ja perhekeskeisen politiikan, jossa lapsiperheitä suositaan muiden kustannuksella. On lapsilisiä, perhevapaita, hoitovapaita, peruspäivärahojen ja ansiosidonnaisten päivärahojen lapsikorotuksia, ilmaisia joukkoliikennematkoja, ilmainen koulutus, neuvola- ja tukipalvelut. Kaupasta saa vain perhepakkauksia.